CELEX: 32016R0765
Language: fi
Date: 2016-03-11 00:00:00
Title: Komission delegoitu asetus (EU) 2016/765, annettu 11 päivänä maaliskuuta 2016, asetuksen (EY) N:o 606/2009 muuttamisesta tiettyjen viininvalmistusmenetelmien osalta

18.5.2016   
               
               
                  FI
               
               
                  Euroopan unionin virallinen lehti
               
               
                  L 127/1
               
            KOMISSION DELEGOITU ASETUS (EU) 2016/765,
      annettu 11 päivänä maaliskuuta 2016,
      asetuksen (EY) N:o 606/2009 muuttamisesta tiettyjen viininvalmistusmenetelmien osalta
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 75 artiklan 2 kohdan ja 3 kohdan g alakohdan sekä 147 artiklan 3 kohdan e alakohdan,
      sekä katsoo seuraavaa:
      
                  (1)
               
               
                  Sallitut viininvalmistusmenetelmät esitetään komission asetuksen (EY) N:o 606/2009 (2) 3 artiklan mukaisesti kyseisen asetuksen liitteessä I A. Kansainvälinen viinijärjestö (OIV) on hyväksynyt kolme uutta viininvalmistusmenetelmää, jotka koskevat malolaktisen käymisen aktivaattorien käyttöä, viinin käsittelyä glutationilla ja rypäleen puristemehun käsittelyä glutationilla. Teknisen kehityksen huomioon ottamiseksi ja jotta unionin tuottajilla olisi samat mahdollisuudet kuin kolmansien maiden tuottajilla, kyseiset uudet viininvalmistusmenetelmät olisi sallittava unionissa OIV:n määrittelemien käyttöedellytysten perusteella.
               
            
                  (2)
               
               
                  Asetuksen (EY) N:o 1308/2013 80 artiklan 3 kohdan b alakohdan mukaisesti komission on viininvalmistusmenetelmiä salliessaan otettava huomioon ihmisten terveyden suojeleminen.
               
            
                  (3)
               
               
                  Glutationia käytetään sen hapettumista estävien ominaisuuksien vuoksi, ja se säilyttää aktiivisuutensa lopputuotteessa, minkä vuoksi sitä käytetään elintarvikelisäaineena. Se ei kuitenkaan tällä hetkellä sisälly unionissa elintarvikkeissa käytettäväksi hyväksyttyjen elintarvikelisäaineiden luetteloon, joka vahvistetaan Euroopan parlamentin ja neuvoston asetuksen (EY) N:o 1333/2008 (3) liitteessä II. Viinin käsittely glutationilla ja rypäleen puristemehun käsittely glutationilla voidaan sen vuoksi sallia uutena viininvalmistusmenetelmänä unionissa vasta, kun se sisällytetään unionissa hyväksyttyjen elintarvikelisäaineiden luetteloon Euroopan elintarviketurvallisuusviranomaisen gluationista antaman myönteisen lausunnon perusteella, kuten Euroopan parlamentin ja neuvoston asetuksen (EY) N:o 1331/2008 (4) 3 artiklan 2 kohdassa säädetään.
               
            
                  (4)
               
               
                  Sen vuoksi asetusta (EY) N:o 606/2009 olisi muutettava,
               
            ON HYVÄKSYNYT TÄMÄN ASETUKSEN:
      1 artikla
      Asetuksen (EY) N:o 606/2009 muuttaminen
      Muutetaan asetuksen (EY) N:o 606/2009 liite I A tämän asetuksen liitteen mukaisesti.
      2 artikla
      Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
      
         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 11 päivänä maaliskuuta 2016.
         
            
               Komission puolesta
            
            
               Puheenjohtaja
            
            Jean-Claude JUNCKER
         
      
      
         (1)  EUVL L 347, 20.12.2013, s. 671.
      
         (2)  Komission asetus (EY) N:o 606/2009, annettu 10 päivänä heinäkuuta 2009, neuvoston asetuksen (EY) N:o 479/2008 yksityiskohtaisista soveltamissäännöistä rypäletuoteluokkien sekä viininvalmistusmenetelmien ja niiden rajoitusten osalta (EUVL L 193, 24.7.2009, s. 1).
      
         (3)  Euroopan parlamentin ja neuvoston asetus (EY) N:o 1333/2008, annettu 16 päivänä joulukuuta 2008, elintarvikelisäaineista (EUVL L 354, 31.12.2008, s. 16).
      
         (4)  Euroopan parlamentin ja neuvoston asetus (EY) N:o 1331/2008, annettu 16 päivänä joulukuuta 2008, elintarvikelisäaineiden, elintarvike-entsyymien ja elintarvikearomien yhtenäisestä hyväksymismenettelystä (EUVL L 354, 31.12.2008, s. 1).
      
         LIITE
         Muutetaan asetuksen (EY) N:o 606/2009 liite I A seuraavasti:
         
                     1)
                  
                  
                     Lisätään taulukkoon rivi 56 seuraavasti:
                     
                                 1
                              
                              
                                 2
                              
                              
                                 3
                              
                           
                                 Menetelmä
                              
                              
                                 Käyttöedellytykset
                              
                              
                                 Käyttörajoitukset
                              
                           
                                 ”56
                              
                              
                                 malolaktisen käymisen aktivaattorien käyttö
                              
                              
                                 Lisäyksessä 22 esitetyin edellytyksin”
                              
                              
                                  
                              
                           
               
                     2)
                  
                  
                     Lisätään lisäys 22 seuraavasti:
                     
                        ”Lisäys 22
                        
                           Malolaktisen käymisen aktivaattorien käyttö
                        
                        Tarkoituksena on lisätä malolaktisen käymisen aktivaattoreita alkoholikäymisen lopussa tai sen jälkeen malolaktisen käymisen helpottamiseksi.
                        Malolaktisen käymisen käynnistymisen, kinetiikan tai päättymisen edistämiseen
                        
                                    a)
                                 
                                 
                                    lisäämällä ympäristöön maitohappobakteerien ravinteita ja kasvutekijöitä,
                                 
                              
                                    b)
                                 
                                 
                                    absorboimalla joitakin bakteeri-inhibiittoreita.
                                 
                              
                           Kuvaukset
                        
                        
                                    a)
                                 
                                 
                                    Aktivaattorit ovat mikrokiteistä selluloosaa tai hiivojen hajoamisesta johdettuja valmisteita (autolysaatteja, inaktivoituja hiivoja, hiivasoluja);
                                 
                              
                                    b)
                                 
                                 
                                    aktivaattorit voidaan lisätä viiniin tai käymistilassa olevaan viiniin ennen malolaktista käymistä tai sen aikana;
                                 
                              
                                    c)
                                 
                                 
                                    aktivaattorit eivät saa aiheuttaa viiniin aistinvaraisia poikkeamia;
                                 
                              
                                    d)
                                 
                                 
                                    malolaktisten käymisen aktivaattorien on oltava OIV:n julkaiseman viininvalmistussäännöstön (Codex œnologique international) eritelmien mukaisia. Jos aktivaattorit ovat mikrokiteistä selluloosaa, niiden on oltava komission asetuksen (EU) N:o 231/2012 (*) liitteessä vahvistettujen eritelmien mukaisia.
                                 
                              
                     
                        (*)  Komission asetus (EU) N:o 231/2012, annettu 9 päivänä maaliskuuta 2012, Euroopan parlamentin ja neuvoston asetuksen (EY) N:o 1333/2008 liitteissä II ja III lueteltujen elintarvikelisäaineiden eritelmien vahvistamisesta (EUVL L 83, 22.3.2012, s. 1).”"